پروفسور دکتر جواد هیئت
0 گؤروش
یازار: سمیرا
سئوگیلی اوخوجولار،
چوخ اسکیدن "حکیم" سؤزو بیر نئچه بوداقدا متخصص اولان، چوخ اؤلچولو شخصیته صاحب اولان علم آداملاری اوچون ایستیفاده ائدیلردی. ابن سینا و فارابی کیمی شخصیتلره "حکیم" دئییلردی. ایندیکی زاماندا ایسه، "حکیم" سؤزو داها چوخ "طیب"، یعنی طیب دوکتورو معناسیندا ایستیفاده ائدیلر. بونا گؤره بو گونکی پروقرامیمیزدا دا، هر ایکی معنادا "حکیم" اولان، هم طیب، هم ده بشری علملر ساحهسینده بیر چوخ قانون ایمضا آتان پروفسور دوکتور جواد هیئت
جواد
هیات 1925-جی ایلده تبریزده حؤرمتلی بیر عائلهدن دوغولدو. دین، فلسفه و
آسترونومی متخصصی اولان آتاسی علی هیئت، ایران مشروطه اینقیلابینین
لیدرلریندن، عدلیه ناظیری و عالی محکمه اورقانی باشقانی ایدی. آتاسینین
ایشیندن اؤتری ایبتیداعی مکتب، اورتا مکتب و دبیرستان تحصیلی فرقلی
شهرلرده تاماملایان جواد هیئت، 1941-جی ایلده تهران اونیورسیتهسی طیب
فاکولتهسینی قازاندی. اورادا اوچ ایل تحصیل آلدیقدان سونرا، ایراندان
تورکیهیه گؤندریلن ایلک شاگیرد قروپو ایله بیرلیکده ایستانبولا گلیب
1946-جی ایلده طیب علملری دوکتورو اولدو. ایستانبولدا آیریجا اوچ ایل
ایختیصاص تحصیلی آلان جواد هیئت، ایختیصاصینی تاماملاماق اوچون اوچ ایل ده
پاریسه گئتدی و 1952-جی ایلده تهرانا دؤندو. مقصدی اینسانلارا خیدمت اولان
گنج جراح جواد هیئت، دؤورون محدود ایمکانلارینا باخمایاراق، جراحی
عمللره باشلادی. گنل جراحیله بیرلیکده اورهک عمللرینی د ائدن هیئت،
1967-جی ایلده ایراندا ایلک آچیق قلب عملیاتینی باشاریله رئاللاشدیردی.
آردیندان اوره ک قاپاغینی دییشدیرمه و تهراندا ایلک دفعه بیؤرک نقلی
عمللرینی باشاریله حیاتا کئچیرهرک، دونیادا بؤیوک شؤهرت قازاندی.
جراحی عمللرله بیرلیکده علمی آراشدیرمالارینی دا داوام ائتدیرن دوکتور جواد هیات، 12 ایل بویونجا "طیب علمی" ژورنالیندا نشر ائتدی. اولوسلار آراسی طیب قورولتایلاریندا، دونیا طیب علمینه یئنیلیکلر گتیرن اونلارلا بیانات تقدیم ائتدی. 1963-جو ایلده دونیا جرراهلار توپلومی و 1983-جی ایلده ایسه فرانسا جراحی آکادئمیسینه عضو سئچیلدی و 1988-جی ایلدن اعتباراً ایللرجه جراحی پروفسور کیمی اونیورسیته ده چالیشدی.
--------
پروفسور دوکتور جواد هیئتین ایراندا تحصیل آلدیغی ایللرده آنا دیلی اولان تورکجه ایران طرفیندن قاداغان ائدیلمیش و بو دیلده هر هانسی بیر کیتاب اوخوماق، ساخلاماق و یا اثر چیخارماق بؤیوک بیر گوناه ساییلاردی. بونا گؤره ایستانبولا گئدرکن، آتاسی اونا بئله بیر توصیه ائتمیشدی: "اوغلوم من سنی تک طیب اولماق اوچون دئییل، عینی زاماندا دیلیمیزی، مدنیتیمیزی و تاریخیمیزی اؤیرنمک اوچون ایستانبولا گؤندریرم." بو سؤزلر جواد هیئتین ایچیندکی اؤیرنمه حیسینی گوجلندیرمیشدی. او یالنیز طیب دئییل، بیر چوخ ساحهده معلومات صاحبی اولمالی ایدی.
جواد هیئت تورکیهده طیب شاگیردیکن، فواد کؤپرولو، حمد الله صبحی، محررم ارگین و س. کیمی دؤورون بؤیوک شخصیتلری یاخیندان تانیش، تورک دیلی، ادبیاتی و تاریخینه دایر کیتابلارلا اؤزونو بو ساحهده ده اینکیشاف ائتدیرر. اصلینده جواد هیئت بونلاری اؤیرنرکن، بو معلوماتلارین نه زامان، هارادا ایشه یارایاجاغینی بیلمیردی. لاکین 1979-جی ایلده ایراندا رئاللاشان اینقیلاب نتیجهسینده شاهلیق رژیمینین ییخیلماسییلا وضعیت بیر آز دییشمهیه باشلادی. مشهور جراح جواد هیئت، قوللارینی سیوایاراق، ایراندا ایلک دفعه بیر تورکولوژی ژورنالی نشر قرار وئردی. بو ساحهده معلومات صاحبی اولان آراشدیرماچی و ضیالیلاری امکداشلیغا چاغیردی. ایراندا تورکلرین وارلیغی اینکار ائدیلدیگی اوچون ژورنالا "وارلیق" آدی سئچیلدی. جواد هیئت آرتیق تک بیر طیب دوکتورو دئییل، عینی زاماندا یولداشلارییلا بیرلیکده، خالقینین قاداغان دیلینین و مدنیتینین قورویوجوسو و خیلاصکاری کیمی ده آغیر بیر مسئولیت بوینونا گؤتورموشدو.
زامانلا بیر مکتب، بیر مکتب و غیری رسمی بیر آکادئمی حالینا گلن وارلیق ژورنالی، ایراندا تورکلرین بیلینجانمسینا، تورک مدنیتینین یاییلماسیندا و اوزون ایللر قاداغان بیر دیلین یئنیدن جانلانماسیندا چوخ اهمیتلی بیر رول اوینادی و بئلهجه، دونیا تورکولوژی علمینین اهمیتلی ژورناللاریندان بیری اولاراق ادبیاتا کئچدی.
جراحی ساحهسینده بیر چوخ اهمیتلی قوروما عضو سئچیلن جواد هیئت، تورکولوژی ساحهسیندکی خیدمتلریندن اؤتری بیر چوخ موکافاتا و فخری عنوانلارا لاییق گؤرولدو. آذربایجان جمهورسیندا ایستر طیب، ایستر تورکولوژی ساحهسینده بیر چوخ اونیورسیتهسین فخری دوکتورو و پروفسورو عنوانینی آلان جواد هیات، تورکیهده ده تورک دیل تشکیلاتینین فخری عضوودور.
علمی فعالیتلری بیرلیکده ایران، تورکیه و آذربایجان آراسیندا دوستلوق کؤرپولرینین قورولماسی و مدنی علاقهلرین دوغرو بیر مجرادا چوخالماسی اوچون بؤیوک خیدمتلری اولان پروفسور دوکتور جواد هیئت، دولت لیدرلری طرفیندن ده هر زامان حؤرمتله قارشیلانمیشدیر.
آذربایجان-ایران تورکلرینین معنوی آتاسی، تورک دونیاسینین آغساققالی، زامانین دده قورقودون، تورک دونیاسینین مودریکی کیمی عنوانلارلا دا تانینانمیش
پنجشنبه 16 بهمن 1393
pes_Arab azb_Arab urd_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab pes_Arab